প্রধানমন্ত্রীর উদ্ধৃতি দিয়ে ওবায়দুল কাদের বলেন, তারা যদি চান, ছোট পরিসরে আবারো আলোচনা হতে পারে। প্রধানমন্ত্রী বলেছেন, দরজা খোলা রয়েছে। তারা ফের আলোচনা চাইলে আমাদের জানাতে পারেন। দেশরত্ন শেখ হাসিনা স্পষ্ট বলেছেন, এই ব্যাপারে কোনো আপত্তি নেই। সভা সমাবেশ তারা মুক্তভাবে করবেন। অনুমতির ব্যাপারে কোনো রকমের সমস্যা হবে না। আর বিএনপি নেতাকর্মীদের মধ্যে যাদের বিরুদ্ধে শুধু রাজনৈতিক কারণে মামলা হয়েছে, তার তালিকা দিলে সুষ্ঠুভাবে তদন্ত করা হবে।